open-index/open-wikipedia-markdown huggingface dataset:
เจ้าหญิงชิ่งเฉิง

**เจ้าหญิงชิ่งเฉิง** (; ？～ค.ศ. 1404) ทรงเป็นพระราชนัดดาในสมเด็จพระจักรพรรดิหมิงไท่จู่ และทรงเป็นพระราชปิตุจฉาในสมเด็จพระจักรพรรดิหมิงฮุ่ยจง

## พระประวัติ
เจ้าหญิงชิ่งเฉิง พระนามเดิมไม่กรากฎ เป็นพระธิดาเหมิงเฉิงอ๋องพระราชภาดาในสมเด็จพระจักรพรรดิหมิงไท่จู่ มีพระภัสดานามว่าหวงเฉิน (黄琛)

หงอู่ปีแรก ตามฐานันดรศักดิ์เจ้าหญิงชิ่งเฉิงเป็นพระธิดาอ๋อง (王女) จะต้องดำรงพระอิสริยยศ**จวิ้นจู่ (郡主)** แต่สมเด็จพระจักรพรรดิหมิงไท่จู่ทรงพระกรุณาโปรดเกล้าฯ ให้เจ้าหญิงชิ่งเฉิงดำรงพระอิสริยยศ**กงจู่ (公主)** เฉลิมพระนามว่า**เจ้าหญิงชิ่งหยาง (庆阳公主)**

หงอู่ปีที่ 4 (ค.ศ. 1371) เจ้าหญิงชิ่งเฉิงถูกลดฐานันดรศักดิ์ลงที่**จวิ้นจู่ (郡主)** เฉลิมพระนามว่า**เจ้าหญิงชิ่งเฉิง** (庆成郡主)

เจี้ยนเหวินปีที่ 4 เจ้าหญิงชิ่งเฉิงทรงเป็นราชทูตสันติภาพ เข้าเฝ้าฯสมเด็จพระจักรพรรดิหมิงเฉิงจู่

เจ้าหญิงชิ่งเฉิง สิ้นพระชนม์ ในปีที่ 2 ของแผ่นดินสมเด็จพระจักรพรรดิหมิงเฉิงจู่ ตรงกับ ค.ศ. 1404

## อ้างอิง

หมวดหมู่:เจ้าหญิงราชวงศ์หมิง
หมวดหมู่:บุคคลในยุคราชวงศ์หมิง
หมวดหมู่:ราชวงศ์หมิง
สถาบันของสหภาพยุโรป

**สถาบันของสหภาพยุโรป** คือสถาบันหลักจำนวนเจ็ดแห่งซึ่งมีอำนาจตัดสินใจเกี่ยวกับกิจการของสหภาพยุโรปและยูราตอม อยู่ภายใต้สนธิสัญญาสหภาพยุโรปและกฎหมายสหภาพยุโรป ตามมาตรา 13 ของสนธิสัญญาสหภาพยุโรป ดังนี้:
# รัฐสภายุโรป(European Parliament)
# ที่ประชุมยุโรป (European Council)
# คณะมนตรีแห่งสหภาพยุโรป (Council of the European Union)
# คณะกรรมาธิการยุโรป (European Commission)
# ศาลยุติธรรมแห่งสหภาพยุโรป (Court of Justice of the European Union)
# ธนาคารกลางยุโรป (European Central Bank)
# ศาลสอบบัญชียุโรป (European Court of Auditors)
วอลเลย์บอลชายเนชันส์ลีก 2025

**วอลเลย์บอลชายเนชันส์ลีก 2025** () เป็นการแข่งขันครั้งที่ 7 ของวอลเลย์บอลชายเนชันส์ลีก ซึ่งเป็นการแข่งขันวอลเลย์บอลชายระดับนานาชาติประจำปี การแข่งขันกำหนดจัดขึ้นระหว่างวันที่ 11 มิถุนายน ถึง 3 สิงหาคม ค.ศ. 2025 รอบสุดท้ายจัดขึ้นที่หนิงปัว ประเทศจีน

## ทีมที่เข้าร่วมแข่งขัน
จากการปรับเปลี่ยนรูปแบบการแข่งขันในครั้งนี้ ไม่มีทีมใดในปัจจุบันตกชั้น และตั้งแต่ ค.ศ. 2025 เป็นต้นไป ได้มีการเพิ่มทีมเป็น 18 ทีม โดยสองทีมที่เพิ่มขึ้นมาคือ จีน ผู้ชนะการแข่งขันแชลเลนเจอร์คัพ 2024 และยูเครน ทีมอันดับโลกเอฟไอวีบีสูงสุดที่ยังไม่ผ่านการคัดเลือก

## รูปแบบการแข่งขัน
;รอบแรก 
การแข่งขันรอบแรกประกอบไปด้วย 18 ทีม จะถูกแบ่งออกเป็น 3 กลุ่ม กลุ่มละ 6 ทีม ซึ่งแต่ละทีมจะแข่งขันทั้งหมด 12 นัด (4 นัดต่อสัปดาห์) จากนั้น 8 ทีมจะผ่านเข้าสู่รอบสุดท้ายของการแข่งขัน

;รอบสุดท้าย
การแข่งขันรอบสุดท้ายจะมี 7 ทีมที่ผ่านการคัดเลือกพร้อมกับทีมเจ้าภาพ ซึ่งจะต้องทำการแข่งขันแบบรอบแพ้คัดออก ซึ่งประกอบด้วยการแข่งขันทั้งหมด 8 นัด ได้แก่: รอบก่อนรองชนะเลิศ 4 นัด, รอบรองชนะเลิศ 2 นัด และรอบชิงเหรียญทองแดงและชิงเหรียญทอง

การแข่งขันแบบรอบแพ้คัดออก:
#ทีมอันดับ 1 จะแข่งขันรอบก่อนรองชนะเลิศกับทีมอันดับ 8, ทีมอันดับ 2 จะแข่งขันรอบก่อนรองชนะเลิศกับทีมอันดับ 7, ทีมอันดับ 3 จะแข่งขันรอบก่อนรองชนะเลิศกับทีมอันดับ 6 และทีมอันดับ 4 จะแข่งขันรอบก่อนรองชนะเลิศกับทีมอันดับที่ 5
#ในกรณีทีมเจ้าภาพอยู่ใน 8 อันดับแรกของรอบแรก จะได้เป็นทีมอันดับที่ 1 ในรอบก่อนรองชนะเลิศ
#ในกรณีทีมเจ้าภาพไม่ได้อยู่ใน 8 อันดับแรกของรอบแรก จะได้เป็นทีมอันดับที่ 8 ในรอบก่อนรองชนะเลิศ

## การแบ่งกลุ่ม
การแบ่งกลุ่มได้รับการประกาศเมื่อวันที่ 10 ธันวาคม ค.ศ. 2024

## สนามแข่งขัน
### รอบแรก

### รอบสุดท้าย

## รอบแรก
### ตารางคะแนน


### สัปดาห์ที่ 1
#### กลุ่ม 1
* เวลาในตารางการแข่งขันเป็นเวลาท้องถิ่น (UTC−04:00)


|}

#### กลุ่ม 2
* เวลาในตารางการแข่งขันเป็นเวลาท้องถิ่น (UTC−03:00)


|}

#### กลุ่ม 3
* เวลาในตารางการแข่งขันเป็นเวลาท้องถิ่น (UTC+08:00)


|}

### สัปดาห์ที่ 2
#### กลุ่ม 4
* เวลาในตารางการแข่งขันเป็นเวลาท้องถิ่น (UTC+03:00)


|}

#### กลุ่ม 5
* เวลาในตารางการแข่งขันเป็นเวลาท้องถิ่น (UTC−05:00).




#### กลุ่ม 6
* เวลาในตารางการแข่งขันเป็นเวลาท้องถิ่น (UTC+02:00).


|}

### สัปดาห์ที่ 3
#### กลุ่ม 7
* เวลาในตารางการแข่งขันเป็นเวลาท้องถิ่น (UTC+02:00)


|}

#### กลุ่ม 8
* เวลาในตารางการแข่งขันเป็นเวลาท้องถิ่น (UTC+02:00)


|}

#### กลุ่ม 9
* เวลาในตารางการแข่งขันเป็นเวลาท้องถิ่น (UTC+09:00)


|}

## รอบสุดท้าย
* เวลาในตารางการแข่งขันเป็นเวลาท้องถิ่น (UTC+08:00)

 

### รอบก่อนรองชนะเลิศ


|}

### รอบรองชนะเลิศ


|}

### รอบชิงอันดับที่ 3


|}

### รอบชิงชนะเลิศ


|}

## อันดับการแข่งขัน

## รางวัล

***ผู้เล่นทรงคุณค่า:**
: 
***ตัวเซ็ตยอดเยี่ยม:** 
:
***ตัวตบหัวเสายอดเยี่ยม:** 
:  
:  

***ตัวบล็อกยอดเยี่ยม:**
:  
:     
***ตัวตบตรงข้ามยอดเยี่ยม:**
:  
***ตัวรับอิสระยอดเยี่ยม:**
: 

## ดูเพิ่ม
* วอลเลย์บอลหญิงเนชันส์ลีก 2025
* วอลเลย์บอลชายชิงแชมป์โลก 2025
* วอลเลย์บอลหญิงชิงแชมป์โลก 2025

## อ้างอิง

## แหล่งข้อมูลอื่น
*Fédération Internationale de Volleyball FIVB
*FIVB Volleyball Nations League 2025 – official website

2025
เนชันส์ลีก
หมวดหมู่:การแข่งขันวอลเลย์บอลนานาชาติที่ประเทศโปแลนด์เป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศบราซิลเป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศจีนเป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศญี่ปุ่นเป็นเจ้าภาพ
อิงฟังตามารีอา ฌูเซแห่งโปรตุเกส

** อิงฟังตามารีอา ฌูเซแห่งโปรตุเกส** () ประสูติเมื่อวันที่ 19 มีนาคม พ.ศ. 2400 เป็นพระราชธิดาใน พระเจ้ามีแกลแห่งโปรตุเกส กับ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทรงเป็นพระราชชนนีใน เอลีซาเบ็ทแห่งบาวาเรีย สมเด็จพระราชินีแห่งเบลเยียม เป็นพระมาตุจฉา (ป้าฝ่ายแม่) ในแกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก , เจ้าหญิงซีตาแห่งบูร์บง-ปาร์มา  , เจ้าชายเฟลิกซ์ พระราชสวามีแห่งลักเซมเบิร์ก ทรงเป็นพระราชอัยยิา (ยาย) ใน พระเจ้าเลออปอลที่ 3 แห่งเบลเยียม และ เจ้าหญิงมารี-โจเซแห่งเบลเยียม สายพระโลหิตของพระองค์ เป็นพระมหากษัตริย์เบลเยียมและแกรนด์ดยุกแห่งลักเซมเบิร์ก

พระองค์ทรงเสกสมรสกับ คาร์ล ธีโอดอร์ ดยุกในบาวาเรีย เมื่อวันที่ 29 เมษายน พ.ศ. 2417 ผู้เป็นพระอนุชาใน จักรพรรดินีเอลีซาเบ็ทแห่งออสเตรีย มีพระบุตร คือ
#ดัชเชสโซฟี อาเดิลไฮท์ในบาวาเรีย
#เอลีซาเบ็ทแห่งบาวาเรีย สมเด็จพระราชินีแห่งเบลเยียม
#ดัชเชสมารีอา กาบรีเอลเลอในบาวาเรีย
#ดยุกลูทวิช วิลเฮ็ล์มในบาวาเรีย
#ดยุกฟรันทซ์ โยเซ็ฟในบาวาเรีย

หลังทรงเสกมสรสแล้ว ทั้ง 2 ประทับใน มิวนิก และทรงมีกิจการเป็นของครอบครัว โดยกิจการดังกล่าวยังคงดำนเนินงานมาจนถึงปัจจุบัน โดยพระองค์ทรงดำรงพระชนม์ชีพอย่างเรียบง่ายและไม่ถือพระองค์ ทรงเป็นที่รักของเหล่าพระบุตร และพระนัดดา อินฟันตามารีอา ฌูเซแห่งโปรตุเกส สิ้นพระชนม์เมื่อวันที่ 11 มีนาคม พ.ศ. 2486 สิริพระชันษา 85 ปี
## บรรณานุกรม

* 
* 
* 

หมวดหมู่:ราชวงศ์บรากังซา
หมวดหมู่:พระราชธิดาในพระมหากษัตริย์
หมวดหมู่:เจ้าหญิงโปรตุเกส
หมวดหมู่:ราชวงศ์โปรตุเกส
หมวดหมู่:ชาวเยอรมันเชื้อสายโปรตุเกส
หมวดหมู่:ราชวงศ์วิทเทิลส์บัค
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ดัชเชสในบาวาเรีย
หมวดหมู่:ดัชเชสแห่งเยอรมนี
พระราชบัญญัติความเท่าเทียมระหว่างเพศ พ.ศ. 2558

**พระราชบัญญัติความเท่าเทียมระหว่างเพศ พ.ศ. 2558** เป็นกฎหมายไทยปี 2558 ที่ทำให้การเลือกปฏิบัติทางเพศเป็นสิ่งผิดกฎหมาย

## การพิจารณา
พระบาทสมเด็จพระมหาภูมิพลอดุลยเดชมหาราช บรมนาถบพิตรทรงลงพระปรมาภิไธยในพระราชบัญญัติฉบับนี้เมื่อวันที่ 8 มีนาคม พ.ศ. 2558 โดยมีพลเอกประยุทธ์ จันทร์โอชา เป็นผู้รับสนองพระบรมราชโองการ และประกาศในราชกิจจานุเบกษา เมื่อวันที่ 13 มีนาคม พ.ศ. 2558 มีผลใช้บังคับตั้งแต่วันที่ 9 กันยายน พ.ศ. 2558

## ข้อสังเกต
พระราชบัญญัติฉบับนี้ห้ามการเลือกปฏิบัติทางเพศทุกรูปแบบ มีการจัดตั้งคณะกรรมการส่งเสริมความเท่าเทียมทางเพศ และคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศ โดยคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศมีดังนี้

## ผลที่ตามมา
พระราชบัญญัติฉบับนี้ถูกวิพากษ์วิจารณ์ว่ามีข้อจำกัดในการคุ้มครองการเลือกปฏิบัติทางเพศ โดยเฉพาะวรรคสองของมาตรา 17 ที่อนุญาตให้มีข้อยกเว้นในบริบทของศาสนาและความมั่นคงของชาติ พระราชบัญญัติฉบับนี้ยังถูกอ้างถึงว่าให้การคุ้มครองบุคคลที่ข้ามเพศไม่เพียงพอ เนื่องจากไม่ได้ระบุถึงการออกเอกสารของรัฐที่ยืนยันอัตลักษณ์ทางเพศของพวกเขา

เมื่อปี พ.ศ. 2561 สำนักงานตำรวจแห่งชาติเปิดรับสมัครพนักงานสอบสวนเฉพาะเพศชาย ถูกวิพากษ์วิจารณ์ว่าฝ่าฝืนพระราชบัญญัติความเท่าเทียมระหว่างเพศ ในเดือนตุลาคม พ.ศ. 2561 ผู้สนับสนุนกลุ่มแอลจีบีทีเรียกร้องให้คณะกรรมการวินิจฉัยการเลือกปฏิบัติโดยไม่เป็นธรรมระหว่างเพศนำตำราเรียนที่แสดงความเกลียดชังกลุ่มแอลจีบีที ที่ใช้งานอยู่ก่อนที่จะมีการผ่านพระราชบัญญัติฉบับนี้ออกไปจากการใช้สอนเด็กนักเรียน

ในปี พ.ศ. 2562 อุกฤษฏ์ จัดสนาม ครูผู้ช่วยที่โรงเรียนแห่งหนึ่งในจังหวัดบุรีรัมย์ซึ่งเป็นคนข้ามเพศ อ้างว่าถูกเลิกจ้างโดยผิดกฎหมาย หลังจากสวมชุดข้าราชการหญิงขณะทำงาน อุกฤษฏ์อ้างว่าการเลิกจ้างดังกล่าวละเมิดการคุ้มครองที่ระบุไว้ในพระราชบัญญัติความเท่าเทียมระหว่างเพศ

## อ้างอิง

ความเท่าเทียมระหว่างเพศ
หมวดหมู่:กฎหมายไทยในปี พ.ศ. 2558
อุบัติการณ์ลาสบอสสุดแกร่ง

เป็นซีรีส์ไลต์โนเวลของญี่ปุ่นที่เขียนโดย Firehead และวาดภาพประกอบโดย YahaKo ในตอนแรกได้ลงเผยแพร่บนเว็บไซต์นิยายที่สร้างโดยผู้ใช้ โชเซ็ตสึกะ นิ นาโร ตั้งแต่เดือนตุลาคม พ.ศ. 2558 ถึงเดือนเมษายน พ.ศ. 2562 ต่อมาถูกซื้อลิขสิทธิ์โดย Earth Star Entertainment และตีพิมพ์ภายใต้สำนักพิมพ์ในเครือ Earth Star Novel ตั้งแต่เดือนกุมภาพันธ์ พ.ศ. 2559 ถึงเดือนเมษายน พ.ศ. 2562

ฉบับดัดแปลงเป็นมังงะวาดโดย ซึบาสะ ฮาซึกิ เริ่มลงในเว็บไซต์ *[[Comic Earth Star]]* ของ Earth Star Entertainment ตั้งแต่เดือนมิถุนายน พ.ศ. 2560 นอกจากนี้ยังมีการดัดแปลงเป็นอนิเมะโทรทัศน์ที่ผลิตโดย Wao World ออกอากาศตั้งแต่เดือนตุลาคมถึงธันวาคม พ.ศ. 2568

## ตัวละคร
;
:
;
:

## สื่อตีพิมพ์

## อ้างอิง

## แหล่งข้อมูลอื่น
*  ที่ โชเซ็ตสึกะ นิ นาโร 
*  
*  
*  
*
ดัชเชสโซฟี อาเดิลไฮท์ในบาวาเรีย

205px|thumb|left|พระรูปครอบครัวของพระองค์ , พระสวามี , พระโอรสและพระธิดา
**ดัชเชสโซฟี อาเดิลไฮท์ในบาวาเรีย** () ประสูติเมื่อวันที่ 22 กุมภาพันธ์ พ.ศ. 2418 เป็นพระธิดาพระองค์ใหญ่ใน คาร์ล ธีโอดอร์ ดยุกในบาวาเรีย กับ อิงฟังตามารีอา ฌูเซแห่งโปรตุเกส เป็นพระราชนัดดา (หลานตา) ในพระเจ้ามีแกลแห่งโปรตุเกส พระพี่นางเธอในเอลีซาเบ็ทแห่งบาวาเรีย สมเด็จพระราชินีแห่งเบลเยียม พระราชมาตุจฉา (ป้าฝ่ายแม่) ในพระเจ้าเลออปอลที่ 3 แห่งเบลเยียม กับ สมเด็จพระราขินีมารี-โจเซแห่งอิตาลี นอกจากนี้ ทางสายพระโลหิตทางพระมารดา ยังมีความเกี่ยวเนื่องกับ สมเด็จพระจักพรรดินีซิตาแห่งออสเตรีย , แกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์ พระราชสวามีแห่งลักเซมเบิร์ก ซึ่งล้วนแล้วแต่เป็นพระราชนัดดา (หลานตา , ยาย) ใน พระเจ้ามีแกลแห่งโปรตุเกส กับ พระนางอาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทั้งสิ้น ทั้งนี้พระองค์ยังเป็นพระภาติยะ (หลานป้าฝ่ายพ่อ) ในจักรพรรดินีเอลีซาเบ็ทแห่งออสเตรีย

พระองค์มีพระบิดาเป็นจักษุแพทย์ ที่เก่งกาจและเป็นที่ยอมรับในวงสังคมสมัยนั้น พระมารดาของพระองค์เป็นพระชายาพระองค์ที่ 2 ของพระบิดา ทรงมีพระภคินีร่วมพระบิดา 1 พระองค์ คือดัชเชสอะมาลีในบาวาเรีย ซึ่งพระนามของพระองค์ มาจากเจ้าหญิงโซฟีแห่งซัคเซิน พระชายาพระองค์แรกของพระบิดา ที่สิ้นพระชนม์ในวัยเพียง 21 ปี

พระองค์ทรงเสกสมรสเมื่อวันที่ 26 กรกฎาคม พ.ศ. 2441 กับ ฮานส์ วิตต์ เคานต์แห่งเทอร์ริง-เยทเทินบัค โดยงานเสกสมรส จัดขึ้น ณ มิวนิก มีพระบุตร 3 ท่าน คือ
#คาร์ล ธีโอดอร์ เคานต์แห่งเทอร์ริง-เยทเทินบัค เสกสมรสกับ เจ้าหญิงเอลิซาเบธแห่งกรีซและเดนมาร์ก 
#เคาน์เตสแอนโทเนีย นางวอร์เนอร์
#เคานต์ฮานส์ เฮอร์เบิร์ต
## บรรณานุกรม

* 

หมวดหมู่:ราชวงศ์วิทเทิลส์บัค
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ดัชเชสในบาวาเรีย
หมวดหมู่:ดัชเชสแห่งเยอรมนี
ดัชเชสอะมาลีในบาวาเรีย

**ดัชเชสอะมาลีในบาวาเรีย** () ประสูติเมื่อวันที่ 24 ธันวาคม พ.ศ. 2408 เป็นพระธิดาพระองค์ใหญ่ใน คาร์ล ธีโอดอร์ ดยุกในบาวาเรีย และเป็นพระองค์เดียวที่ประสูติแต่ เจ้าหญิงโซฟีแห่งซัคเซิน พระมารดาของพระองค์เป็นพระขนิษฐาใน พระเจ้าเกออร์คแห่งซัคเซิน ส่วนพระบิดา เป็นพระอนุชาใน จักรพรรดินีเอลีซาเบ็ทแห่งออสเตรีย พระองค์มีความสนิทสนมกับ อาร์ชดัชเชสมารี วาเลรีแห่งออสเตรีย พระราชธิดาในจักพรรดินีเอลีซาเบ็ธ อีกด้วย

พระองค์ทรงเสกสมรสกับ วิลเฮ็ล์ม คาร์ล ดยุกแห่งอูราค (ต่อมาคือ พระเจ้ามายโดกัสที่ 2 แห่งลิทีวเนีย) เมื่อวันที่ 4 กรกฎาคม พ.ศ. 2435 มีพระโอรส - ธิดา คือ
#เจ้าหญิงมารี กาบรีแยลแห่งอูราค
#เจ้าหญิงเอลีซาเบ็ทแห่งอูราค
#เจ้าหญิงคาโรลาแห่งอูราค
#วิลเฮ็ล์ม ฟอน อูราค
#คาร์ล เกโร ดยุกแห่งอูราค
#เจ้าหญิงมาร์กาเรเตแห่งอูราค
#อัลเบร็คท์ ฟอน อูราค
#เจ้าชายเอเบอร์ฮาร์ทแห่งอูราค
#เจ้าหญิงเมคทิลเดแห่งอูราค

พระสวามีของพระองค์ ทรงปกครองลิทัวเนีย ในระยะเวลาสั้นๆ คือระหว่างวันที่ 11 กรกฎาคม – 2 พฤศจิกายน พ.ศ. 2461 ในพระบรมนามาภิไธย *พระเจ้ามายโดกัสที่ 2 แห่งลิทัวเนีย* กระนั้น พระองค์สิ้นพระชนม์ไปก่อนจากการคลอดบุตร จึงมิได้ดำรงพระอิสริยยศ *สมเด็จพระราชินีแห่งลิทัวเนีย*
## บรรณานุกรม

* 

หมวดหมู่:ราชวงศ์วิทเทิลส์บัค
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ดัชเชสในบาวาเรีย
หมวดหมู่:เสียชีวิตจากการคลอดบุตร
หมวดหมู่:ดัชเชสแห่งเยอรมนี
หวัง ฮู่หนิง

**หวัง ฮู่หนิง** (; เกิด 6 ตุลาคม ค.ศ. 1955) เป็นนักการเมืองชาวจีนและหนึ่งในผู้นำระดับสูงของพรรคคอมมิวนิสต์จีน ปัจจุบันดำรงตำแหน่งประธานสภาที่ปรึกษาการเมืองประชาชนจีน เขาเป็นนักอุดมการณ์ชั้นนำของประเทศมาตั้งแต่คริสต์ทศวรรษ 1980 เขาเป็นสมาชิกคณะกรรมาธิการสามัญประจำกรมการเมืองพรรคคอมมิวนิสต์จีน องค์กรที่มีอำนาจตัดสินใจสูงสุดของจีนตั้งแต่ ค.ศ. 2017 และเป็นสมาชิกอันดับสี่ตั้งแต่ ค.ศ. 2022 

หวังซึ่งเป็นอดีตนักวิชาการเคยเป็นศาสตราจารย์ด้านการเมืองระหว่างประเทศและคณบดีคณะนิติศาสตร์ มหาวิทยาลัยฟู่ตั้น ในช่วงเวลานี้ เขาได้รับความสนใจเนื่องจากความเชื่อของเขาใน "ลัทธิอนุรักษ์นิยมใหม่" ซึ่งเห็นว่าผู้นำที่เข้มแข็งเป็นสิ่งจำเป็นสำหรับเสถียรภาพและการปฏิรูปการเมืองของจีน เขาเริ่มทำงานให้กับผู้นำพรรคคอมมิวนิสต์จีนใน ค.ศ. 1995 ในตำแหน่งผู้อำนวยการคณะวิจัยที่สำนักงานวิจัยนโยบายกลางของพรรคคอมมิวนิสต์จีน (CPRO) เขาดำรงตำแหน่งรองผู้อำนวยการสำนักงานฯ ใน ค.ศ. 1998 และได้รับการเลื่อนตำแหน่งเป็นกรรมาธิการกลางพรรคและผู้อำนวยการสำนักงานฯ ใน ค.ศ. 2002 โดยดำรงตำแหน่งผู้อำนวยการจนถึง ค.ศ. 2020 ถือเป็นการดำรงตำแหน่งยาวนานที่สุดในสำนักงานนั้น เขาให้ความช่วยเหลือเจียง เจ๋อหมิน เลขาธิการใหญ่พรรคคอมมิวนิสต์จีน และเชื่อกันว่ามีบทบาทสำคัญในการพัฒนาทฤษฎีการเมืองที่เป็นเอกลักษณ์ของเจียงที่เรียกว่า "สามตัวแทน" ต่อมาเขากลายเป็นที่ปรึกษาคนสนิทของหู จิ่นเทา เลขาธิการใหญ่พรรคคอมมิวนิสต์จีน เชื่อกันว่าเป็นกุญแจสำคัญในการพัฒนาทฤษฎีหลักของหู ได้แก่ ทัศนะวิทยาศาสตร์ว่าด้วยการพัฒนา ตลอดจนสังคมที่กลมกลืน เขาดำรงตำแหน่งเลขาธิการสำนักเลขาธิการพรรคคอมมิวนิสต์จีนใน ค.ศ. 2007

หวังกลายเป็นสมาชิกกรมการเมืองพรรคคอมมิวนิสต์จีนใน ค.ศ. 2012 และเชื่อกันว่าได้พัฒนาความสัมพันธ์ใกล้ชิดกับสี จิ้นผิง เลขาธิการใหญ่พรรคคอมมิวนิสต์จีน จนกลายเป็นหนึ่งในที่ปรึกษาที่ใกล้ชิดของเขา ใน ค.ศ. 2017 เขาได้รับการเลื่อนตำแหน่งเป็นสมาชิกอันดับที่ 5 ของคณะกรรมาธิการสามัญประจำกรมการเมืองและเลขาธิการอันดับหนึ่งของสำนักเลขาธิการพรรคคอมมิวนิสต์จีน เขายังเป็นประธานคณะกรรมการชั้นนำด้านอุดมการณ์และการปฏิรูปและเชื่อกันว่ามีบทบาทสำคัญในการพัฒนาแนวคิดหลักภายใต้สี รวมถึงความคิดของสี จิ้นผิง, ความทันสมัยแบบจีน, ฝันจีน และข้อริเริ่มเข็มขัดและเส้นทาง ใน ค.ศ. 2022 เขาถูกแทนที่โดยไช่ ฉี ในตำแหน่งเลขาธิการคนแรก และกลายเป็นสมาชิกอันดับที่ 4 ของคณะกรรมาธิการสามัญประจำกรมการเมือง (PSC) เขาดำรงตำแหน่งประธานสภาที่ปรึกษาการเมืองประชาชนจีนในเดือนมีนาคม ค.ศ. 2023 สืบต่อจาก วัง หยาง เขายังดำรงตำแหน่งรองหัวหน้ากลุ่มผู้นำกลางด้านกิจการไต้หวัน ทำให้เขามีความรับผิดชอบต่อความสัมพันธ์ทางการเมืองกับไต้หวัน

เป็นที่ยอมรับกันอย่างกว้างขวางว่าหวังเป็น "ผู้อยู่เบื้องหลัง" ของพรรคคอมมิวนิสต์จีน เชื่อกันว่าเขาเป็นนักอุดมการณ์หลักของพรรครวมถึงเป็นสถาปนิกหลักผู้อยู่เบื้องหลังอุดมการณ์ทางการเมืองอย่างเป็นทางการของเลขาธิการใหญ่พรรคคอมมิวนิสต์จีนทั้งสามคนตั้งแต่คริสต์ทศวรรษ 1990 เขามีอิทธิพลอย่างมากต่อนโยบายและการตัดสินใจของผู้นำสูงสุดทั้งสามคน ถือเป็นความสำเร็จที่หายากยิ่งในวงการเมืองจีน หวังเชื่อว่ารัฐที่เข้มแข็งและรวมศูนย์เป็นสิ่งจำเป็นในจีนเพื่อต่อต้านอิทธิพลจากต่างชาติ แนวคิดที่มีอิทธิพลภายใต้สี จิ้นผิง

## อ้างอิง

หมวดหมู่:นักเขียนชาวจีน
หมวดหมู่:นักปรัชญาชาวจีน
หมวดหมู่:สมาชิกสำนักเลขาธิการพรรคคอมมิวนิสต์จีน
ฝาง เฟิงฮุย

**ฝาง เฟิงฮุย** (; เมษายน ค.ศ. 1951 –) เป็นอดีตนายพลระดับสูงในกองทัพปลดปล่อยประชาชนจีน เขาดำรงตำแหน่งเสนาธิการทหารร่วมและเป็นสมาชิกคณะกรรมาธิการการทหารกลาง เขาถูกสอบสวนในข้อหาทุจริตใน ค.ศ. 2560 และถูกตัดสินว่ามีความผิดในเวลาต่อมา

## ประวัติ
ฝางเกิดในชื่อ **หม่า เสียนหยาง** ()  ในตำบลฉือเต้า อำเภอสฺวินอี้ มณฑลฉ่านซี พ่อของเขา หม่า กั๋วเสฺวี่ยน () เป็นเจ้าหน้าที่ทหารและรัฐบาล เสียชีวิตใน ค.ศ. 1960 หลังจากที่แม่ของเขา ฝาง หลินเจียง () แต่งงานใหม่ในอำเภอปิน เขาก็เปลี่ยนชื่อตัวเองเป็นฝาง เฟิงฮุย โดยใช้นามสกุลของแม่

ฝางเข้าร่วมกองทัพปลดปล่อยประชาชนในเดือนกุมภาพันธ์ ค.ศ. 1969 ในช่วงสูงสุดของการปฏิวัติวัฒนธรรม เขารับราชการที่ซินเจียงในช่วงแรกของอาชีพการงานของเขา ต่อมาเขาดำรงตำแหน่งผู้บัญชาการภูมิภาคทหารปักกิ่ง (2007–2012) และผู้บัญชาการภูมิภาคทหารกว่างโจว (2003–2007) ฝางได้รับยศเป็นพลตรีใน ค.ศ. 1998 พลโทในเดือนกรกฎาคม ค.ศ. 2005 และพลเอกในเดือนกรกฎาคม ค.ศ. 2010 เขาได้รับแต่งตั้งเป็นหัวหน้าคณะเสนาธิการร่วมในวันที่ 25 ตุลาคม ค.ศ. 2012 สืบต่อจากเฉิน ปิงเต๋อ และเมื่อกรมเสนาธิการร่วมได้รับการปรับโครงสร้างใหม่ใน ค.ศ. 2016 ให้เป็นหน่วยงานใหม่ภายใต้คณะกรรมาธิการการทหารกลาง ฝางยังคงดำรงตำแหน่งหัวหน้าคณะเสนาธิการร่วมต่อไป

ในระหว่างงานฉลองครบรอบ 60 ปีสาธารณรัฐประชาชนจีน ฝางดำรงตำแหน่งผู้บัญชาการกองทหารในระหว่างการตรวจพลสวนสนามของหู จิ่นเทา ประธานคณะกรรมาธิการการทหารกลางในขณะนั้น

ในเดือนสิงหาคม ค.ศ. 2017 ฝางถูกสอบสวนเรื่องการทุจริต เขาถูกส่งไปยังหน่วยงานอัยการทหารในเดือนมกราคม ค.ศ. 2018 เขาถูกขับออกจากพรรคคอมมิวนิสต์เมื่อวันที่ 16 ตุลาคม ค.ศ. 2018 วันที่ 20 กุมภาพันธ์ ค.ศ. 2019 ฝางถูกตัดสินจำคุกตลอดชีวิตในข้อหารับสินบน

ฝางเป็นสมาชิกคณะกรรมการกลางพรรคคอมมิวนิสต์จีนชุดที่ 18

## อ้างอิง

หมวดหมู่:พรรคคอมมิวนิสต์จีน
หมวดหมู่:ทหารบกชาวจีน
หมวดหมู่:บุคคลจากมณฑลฉ่านซี
สฺวี เซี่ยงเฉียน

**สฺวี เซี่ยงเฉียน** (; 8 พฤศจิกายน ค.ศ. 1901 &#x2013; 21 กันยายน ค.ศ. 1990) เป็นจอมพลของสาธารณรัฐประชาชนจีน เขาเป็นลูกชายเจ้าของที่ดินผู้ร่ำรวย แต่เข้าร่วม กองทัพปฏิวัติแห่งชาติของก๊กมินตั๋งโดยขัดต่อความปรารถนาของพ่อแม่ใน ค.ศ. 1924 เมื่อสงครามกลางเมืองจีนเริ่มต้นขึ้นใน ค.ศ. 1927 สฺวีเข้าร่วมโซเวียตเอ้อยฺวี่หว่านที่นำโดยจาง กั๋วเทา สฺวีกลายเป็นผู้บัญชาการกองทัพแดงที่สี่ซึ่งมีฐานอยู่ในเอ้อยฺวี่หว่าน จางและสฺวีล่าถอยไปยังเสฉวนตอนเหนือหลังพ่ายแพ้ในการรณรงค์โอบล้อมของก๊กมินตั๋ง สฺวีรอดชีวิตทางการเมืองจากการแปรพักตร์ของจางไปอยู่กับก๊กมินตั๋งในช่วงปลายคริสต์ทศวรรษ 1930 เขาเข้าร่วมกองทัพแดงอีกครั้งในตำแหน่งที่ด้อยกว่าภายใต้การนำของเหมา เจ๋อตง

ในช่วงสงครามจีน–ญี่ปุ่นครั้งที่สอง (1937–1945) สฺวีรับราชการในหน่วยทหารหลายหน่วยในพื้นที่ที่คอมมิวนิสต์ควบคุมทั่วภาคเหนือของจีน และกำกับการก่อสร้างพื้นที่ฐานหลายแห่ง เมื่อสงครามกลางเมืองจีนเริ่มขึ้นอีกครั้งใน ค.ศ. 1947 สฺวีก็ยังคงเคลื่อนไหวอยู่ในจีนตอนเหนือ กำลังภายใต้การบังคับบัญชาของเขาเป็นผู้รับผิดชอบในการยึดเมืองไท่หยวนซึ่งมีปราการที่แข็งแกร่งในช่วงปลายสงครามใน ค.ศ. 1949

สฺวีได้รับการเลื่อนตำแหน่งเป็นจอมพลหลังการก่อตั้งสาธารณรัฐประชาชนจีนใน ค.ศ. 1949 เขาดำรงตำแหน่งทางการเมืองและทางทหารมากมาย และรอดชีวิตจากการปฏิวัติวัฒนธรรมแม้จะพยายามบรรเทาความรุนแรงของผลเสียที่เกิดขึ้นก็ตาม เขาเป็นผู้สนับสนุนคนสำคัญของเติ้ง เสี่ยวผิงและการกลับคืนสู่อำนาจทางการเมืองของเขาใน ค.ศ. 1976 เขาดำรงตำแหน่งทางการเมืองและทหารหลายตำแหน่งต่อไปกระทั่งถูกบังคับให้เกษียณใน ค.ศ. 1985

## อ้างอิง

หมวดหมู่:จอมพลชาวจีน
หมวดหมู่:จอมพลแห่งสาธารณรัฐประชาชนจีน
หมวดหมู่:บุคคลจากมณฑลชานซี
หมวดหมู่:รัฐมนตรีว่าการกระทรวงกลาโหมจีน
เมื่อ XX ของวาตาริคุงถึงคราวอวสาน

เป็นซีรีส์มังงะญี่ปุ่นที่เขียนและวาดภาพโดยนารุ นารุมิ เรื่องนี้ได้รับการตีพิมพ์เป็นตอนครั้งแรกในนิตยสาร*[[ยังเอซ]]*ของคาโดกาวะโชเต็งตั้งแต่เดือนสิงหาคม พ.ศ. 2557 จนถึงเดือนมกราคม พ.ศ. 2558 ต่อมาซีรีส์นี้ได้ย้ายไปตีพิมพ์ในนิตยสาร*ยัง แมกกาซีน รายเดือน*ของโคดันชะตั้งแต่เดือนพฤศจิกายน พ.ศ. 2558 จนถึงเดือนกันยายน พ.ศ. 2566 ซีรีส์อนิเมะทางโทรทัศน์ที่ผลิตโดยสตูดิโอสเตเปิล เอนเตอร์เทนเมนท์ เริ่มออกอากาศตั้งแต่เดือนกรกฎาคมจนถึงเดือนธันวาคม พ.ศ. 2568

## ตัวละคร
;
:
;
:
;
:
;
:
;
:
;
:
;
:

## สื่อ
### มังงะ
*เมื่อ XX ของวาตาริคุงถึงคราวอวสาน*เขียนและวาดภาพประกอบโดยนารุ นารุมิ ได้รับการตีพิมพ์เป็นตอนครั้งแรกในนิตยสาร*[[ยังเอซ]]* ของคาโดกาวะโชเต็ง ตั้งแต่วันที่ 4 สิงหาคม พ.ศ. 2557 จนถึงวันที่ 4 มิถุนายน พ.ศ. 2558 ต่อมาได้ย้ายไปตีพิมพ์ในนิตยสาร*ยัง แมกกาซีน รายเดือน* ของโคดันชะ ซึ่งดำเนินการต่อตั้งแต่วันที่ 20 พฤศจิกายน พ.ศ. 2558 จนถึงวันที่ 20 กันยายน พ.ศ. 2566 ตอนของซีรีส์ได้ถูกรวบรวมตีพิมพ์เป็นเป็นเล่ม(*[[ทังโกบง]]*) จำนวน 16 เล่ม ตั้งแต่เดือนกุมภาพันธ์ พ.ศ. 2558 จนถึงเดือนพฤศจิกายน พ.ศ. 2566 ได้รับการแปลและตีพิมพ์เป็นภาษาไทยโดยสำนักพิมพ์สยามอินเตอร์คอมิกส์

### อนิเมะ
มีการประกาศสร้างเป็นอนิเมะในนิตยสาร*ยัง แมกกาซีน รายเดือน* เมื่อวันที่ 20 กันยายน พ.ศ. 2566 ต่อมาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอสเตเปิล เอนเตอร์เทนเมนท์  และกำกับโดยทาคาชิ นาโอยะ โดยมีทัตสึยะ ทาคาฮาชิเป็นผู้แต่งบทซีรีส์ เท็ตสึยะ ยามาดะได้เขียนบทร่วมกับนาโอยะ มัตสึโอะ อาซามิทำหน้าที่ผู้ช่วยผู้กำกับ และโชโกะ ยาซูดะเป็นผู้ออกแบบตัวละครและดำรงตำแหน่งหัวหน้าผู้กำกับอนิเมชันร่วมกับยูกิโยะ โคมิโตะ, โทชิมิตสึ โคบายาชิ และทาเอโกะ โอกิ เริ่มออกอากาศตั้งแต่วันที่ 5 กรกฎาคม จนถึงวันที่ 27 ธันวาคม พ.ศ. 2568 ทางช่องโตเกียวเอ็มเอ็กซ์และช่องอื่น ๆ เพลงเปิดของเรื่องคือ  ร้องโดยยูอิกะ ส่วนเพลงปิดของเรื่องคือ  ร้องโดยเปโดร เพลงเปิดเรื่องที่สองคือ  ร้องโดย Shallm ขณะเพลงปิดที่สองของเรื่องคือ  ร้องโดยยูรินะ ฮิราเตะ ครันชีโรลจะสตรีมซีรีส์นี้

#### รายชื่อตอน

## ดูเพิ่ม
**[[โคอิสึมิซังกับราเม็งชามโปรด]]* มังงะอีกเรื่องหนึ่งที่มีผู้เขียนคนเดียวกัน

## หมายเหตุ

## อ้างอิง

## แหล่งข้อมูลอื่น
* 
* 
*

หมวดหมู่:มังงะที่ตีพิมพ์ในปี พ.ศ. 2557
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:ซีรีส์อนิเมะที่สร้างจากมังงะ
หมวดหมู่:อนิเมะของครันชีโรล
หมวดหมู่:การ์ตูนญี่ปุ่นแนวนาฏกรรม
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวเซเน็ง
หมวดหมู่:สเตเปิล เอนเตอร์เทนเมนท์
หมวดหมู่:การ์ตูนญี่ปุ่นแนวระทึกขวัญ
หมวดหมู่:สยามอินเตอร์คอมิกส์
Millettieae

เผ่า **Millettieae** เป็นหนึ่งในกลุ่มย่อยของพืชในวงศ์ Fabaceae

สกุลต่อไปนี้ได้รับการยอมรับจาก USDA ในปี ค.ศ. 2019 บางสกุลของพืชในเผ่านี้ USDA ได้ย้ายไปยังเผ่า Wisterieae ซึ่งรายชื่อเหล่านี้จะอยู่ในตอนท้าย

* *[[Aganope]]* Miq.

* *[[Antheroporum]]* Gagnep.

* *[[Apurimacia]]* Harms
* *[[Austrosteenisia]]* R. Geesink

* *[[Brachypterum]]* (Wight & Arn.) Benth.

* *[[Burkilliodendron]]* Sastry

* *[[Chadsia]]* Bojer

* *[[Craibia]]* Harms & Dunn
* *[[Craspedolobium]]* Harms
* *[[Dahlstedtia]]* Malme
* *[[Dalbergiella]]* Baker f.
* *[[Deguelia]]* Aubl.
* *[[Derris]]* Lour.
* *[[Dewevrea]]* Micheli
* *[[Disynstemon]]* R. Vig.
* *[[Fordia]]* Hemsl.

* *[[Hesperothamnus]]* Brandegee
* *[[Ibatiria]]* W.E.Cooper

* *[[Kunstleria]]* Prain
* *[[Leptoderris]]* Dunn
* *[[Lonchocarpus]]* Kunth

* *[[Millettia]]* Wight & Arn.
* *[[Muellera]]* L. f.
* *[[Mundulea]]* (DC.) Benth.

* *[[Ostryocarpus]]* Hook. f.

* *[[Paratephrosia]]* Domin
* *[[Philenoptera]]* Hochst. *ex* A.Rich.
* *[[Piscidia]]* L.

* *[[Platycyamus (plant)|Platycyamus]]* Benth.
* *[[Platysepalum]]* Welw. *ex* Baker

* *[[Pongamiopsis]]* R. Vig.
* *[[Ptycholobium]]* Harms
* *[[Pyranthus]]* Du Puy & Labat

* *[[Requienia (plant)|Requienia]]* DC.

* *[[Schefflerodendron]]* Harms

* *[[Sylvichadsia]]* Du Puy & Labat
* *[[Tephrosia]]* Pers.

สกุลเหล่านี้ได้ย้ายมาอยู่ในเผ่า Wisterieae

* *[[ถั่วแปบช้าง|Afgekia]]* Craib
* *[[Austrocallerya]]* J.Compton & Schrire
* *[[Callerya]]* Endl.
* *[[Endosamara]]* R. Geesink
* *[[Kanburia]]* J.Compton et al.
* *[[Nanhaia]]* J.Compton & Schrire
* *[[Sarcodum]]* Lour.
* *[[Serawaia]]* J.Compton & Schrire
* *[[Sigmoidala]]* J.Compton & Schrire
* *[[Whitfordiodendron]]* Elmer
* *[[วีสเตียเรีย|Wisteria]]* Nutt.
* *[[Wisteriopsis]]* J.Compton & Schrire

## หมายเหตุ

## เชิงอรรถและอ้างอิง


หมวดหมู่:ถั่ว
มาร์ก คาร์นีย์

**มาร์ก โจเซฟ คาร์นีย์** (, เกิด 16 มีนาคม ค.ศ. 1965) นักเศรษฐศาสตร์และนักการเมืองชาวแคนาดา ซึ่งดำรงตำแหน่งนายกรัฐมนตรีแคนาดาคนที่ 24 ต่อจากจัสติน ทรูโด ตั้งแต่วันที่ 14 มีนาคม ค.ศ. 2025 และหัวหน้าพรรคเสรีนิยมแห่งแคนาดาตั้งแต่วันที่ 9 มีนาคม ค.ศ. 2025 ก่อนหน้านี้เขาเคยดำรงตำแหน่งผู้ว่าการธนาคารแห่งประเทศแคนาดาคนที่ 8 ตั้งแต่ปี 2008 ถึง 2013 และเป็นผู้ว่าการธนาคารแห่งประเทศอังกฤษคนที่ 120 ตั้งแต่ปี 2013 ถึง 2020

คาร์นีย์เกิดที่ฟอร์ตสมิธ นอร์ทเวสต์เทร์ริทอรีส์ และเติบโตที่เอดมันตัน รัฐแอลเบอร์ตา เขาสำเร็จการศึกษาระดับปริญญาตรีสาขาเศรษฐศาสตร์จากมหาวิทยาลัยฮาร์วาร์ดในปี 1988 และไปศึกษาต่อที่มหาวิทยาลัยออกซฟอร์ด ซึ่งเขาได้รับปริญญาโทในปี 1993 และปริญญาเอกในปี 1995 เขาเคยดำรงตำแหน่งต่าง ๆ ที่โกลด์แมนแซกส์ ก่อนที่จะดำรงตำแหน่งรองผู้ว่าการธนาคารแห่งประเทศแคนาดาในปี 2003 ในปี 2004 เขาได้รับการแต่งตั้งให้เป็นรองรัฐมนตรีอาวุโสของกระทรวงการคลังของแคนาดา ในปี 2007 คาร์นีย์ได้รับแต่งตั้งให้เป็นผู้ว่าการธนาคารแห่งประเทศแคนาดา ซึ่งเขาเป็นผู้รับผิดชอบนโยบายการเงินของแคนาดาในช่วงวิกฤตการณ์ทางการเงินโลก เขาเป็นผู้ว่าการธนาคารกลางของแคนาดาจนถึงปี 2013 เมื่อเขาได้รับการแต่งตั้งเป็นผู้ว่าการธนาคารแห่งประเทศอังกฤษ ซึ่งเขาได้นำธนาคารกลางของสหราชอาณาจักรรับมือกับเบร็กซิตและช่วงแรกของการแพร่ระบาดของโควิด-19

หลังออกจากงานด้านธนาคารกลาง คาร์นีย์ดำรงตำแหน่งประธานและหัวหน้าด้านการลงทุนเพื่อสร้างผลกระทบที่ Brookfield Asset Management รวมถึงเป็นประธานคณะกรรมการบริหารของ Bloomberg L.P. เขายังได้รับการแต่งตั้งให้เป็นทูตพิเศษของสหประชาชาติด้านการดำเนินการด้านสภาพภูมิอากาศและการเงินอีกด้วย คาร์นีย์ยังทำหน้าที่เป็นที่ปรึกษาอย่างไม่เป็นทางการของนายกรัฐมนตรีแคนาดาจัสติน ทรูโด ในช่วงการแพร่ระบาดของโควิด-19 และได้รับแต่งตั้งให้เป็นประธานคณะทำงานด้านการเติบโตทางเศรษฐกิจของพรรคเสรีนิยมในเดือนกันยายน ค.ศ. 2024 ในช่วงต้นปี 2025 เขาประกาศความตั้งใจที่จะลงสมัครชิงตำแหน่งหัวหน้าพรรคเสรีนิยมแห่งแคนาดา และได้รับชัยชนะอย่างถล่มทลายในเดือนมีนาคม

## อ้างอิง


หมวดหมู่:ผู้นำประเทศในปัจจุบัน
หมวดหมู่:นายกรัฐมนตรีแคนาดา
ซันดรา ชตูเดอร์

**ซันดรา ชตูเดอร์** (; เกิด 10 กุมภาพันธ์ ค.ศ. 1969) เป็นพิธีกรรายการโทรทัศน์และนักร้องชาวสวิส

สตูเดอร์เป็นตัวแทนของสวิตเซอร์แลนด์ในการประกวดเพลงยูโรวิชันปี 1991 ซึ่งจัดขึ้นที่โรม ประเทศอิตาลี ภายใต้ชื่อในวงการ **ซันดรา ซีโม** ด้วยเพลง "กันโซเนแปร์เต" ซึ่งเธอได้รับอันดับที่ห้า

ชตูเดอร์จะเป็นพิธีกรจัดการประกวดเพลงยูโรวิชันปี 2025 ในบาเซิล ร่วมกับเฮเซิล บรุกเกอร์ และมีเช็ล ฮุนท์ซิคเคอร์ โดยฮุนท์ซิคเคอร์จะเข้าร่วมเฉพาะรอบชิงชนะเลิศเท่านั้น

## อ้างอิง

หมวดหมู่:ศิลปินชาวสวิตเซอร์แลนด์
หมวดหมู่:บุคคลที่เกิดในปี พ.ศ. 2512
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดเพลงยูโรวิชันปี 1991
คาโอะ นิ เดไน คาชิวาดะซัง โตะ คาโอะ นิ เดรุ โอตะคุง

เป็นซีรีส์มังงะบนเว็บของญี่ปุ่นที่เขียนและวาดภาพประกอบโดย Fuyu Azuma เรื่องนี้ได้รับการตีพิมพ์บนเว็บไซต์ Dra Dra Sharp# ของ Niconico Seiga ตั้งแต่เดือนมิถุนายน พ.ศ. 2561 ถึงเดือนมิถุนายน พ.ศ. 2566 ซีรีส์อนิเมะโทรทัศน์ที่ผลิตโดยสตูดิโอโพลอน ออกอากาศตั้งแต่เดือนตุลาคมถึงธันวาคม พ.ศ. 2568

## ตัวละคร
;
:
;
:
;
:
;
:

## สื่อ
### มังงะ
เขียนและวาดภาพโดย Fuyu Azuma, *คาโอะ นิ เดไน คาชิวาดะซัง โตะ คาโอะ นิ เดรุ โอตะคุง* เริ่มต้นใน Dragon Dragon Age ของ Niconico Seiga เมื่อวันที่ 22 มิถุนายน พ.ศ. 2561 โดยเว็บไซต์ได้เปลี่ยนชื่อเป็น Dra Dra Sharp# ในเดือนธันวาคม พ.ศ. 2561 มังงะเรื่องนี้จบในวันที่ 9 มิถุนายน พ.ศ. 2566 ฟูจิมิโชโบได้รวบรวมบทต่าง ๆ ไว้เป็นเล่มทังโกบงจำนวน 10 เล่ม โดยวางจำหน่ายตั้งแต่วันที่ 7 ธันวาคม พ.ศ. 2561 ถึงวันที่ 7 กรกฎาคม พ.ศ. 2566 วิดีโอโปรโมตแอนิเมชันโดย Seven Arcs เผยแพร่เมื่อวันที่ 3 ตุลาคม พ.ศ. 2565 โดย Yui Kinoshita ทำหน้าที่กำกับ, ดูแล, ออกแบบตัวละคร และเขียนสตอรี่บอร์ดสำหรับวิดีโอโปรโมต ส่วน Risa Yoshida ทำหน้าที่เป็นผู้กำกับแอนิเมชั่น

มังงะภาคแยกที่วาดภาพประกอบโดยอาซึมะ ชื่อว่า , เริ่มลงตีพิมพ์บนเว็บไซต์เดียวกันเมื่อวันที่ 13 ตุลาคม พ.ศ. 2566 ณ วันที่ 9 พฤษภาคม พ.ศ. 2567 ได้มีการวางจำหน่ายเล่มเดียวแล้ว

### จำนวนเล่ม

#### ''คาโอะ นิ เดไน คาชิวาดะซัง โตะ คาโอะ นิ เดรุ โอตะคุง+''

### อนิเมะ
มีการประกาศสร้างซีรีส์อนิเมะทางโทรทัศน์เมื่อวันที่ 14 มีนาคม พ.ศ. 2568 ซีรีส์เรื่องนี้จะผลิตโดยสตูดิโอโพลอน และกำกับโดย โทโมฮิโระ คามิทานิ โดยมี มิจิโกะ โยโกเตะ เป็นผู้เขียนบท นาโอโตะ นากามูระ ออกแบบตัวละครและดำรงตำแหน่งหัวหน้าผู้กำกับแอนิเมชัน และยูการิ ฮาชิโมโตะและเท็ตสึยะ ชิตาระเป็นผู้แต่งเพลงประกอบ โดยออกอากาศตั้งแต่วันที่ 4 ตุลาคม ถึง 20 ธันวาคม พ.ศ. 2568 ทางโตเกียวเอ็มเอ็กซ์และเครือข่ายอื่น ๆ มีเพลงเปิดคือ , ร้องโดย Hashimero, ในขณะที่เพลงปิดคือ , ร้องโดย Sangatsu no Phantasia โดยครันชีโรล เป็นผู้ถือลิขสิทธิ์ของเรื่องนี้

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2561
หมวดหมู่:มังงะที่ตีพิมพ์ในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:อนิเมะของครันชีโรล
หมวดหมู่:เว็บคอมิกที่ได้รับการตีพิมพ์
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:มังงะของสำนักพิมพ์ฟูจิมิ โชโบ
พระราชบัญญัติการบริหารจัดการระบบตั๋วร่วม

**พระราชบัญญัติการบริหารจัดการระบบตั๋วร่วม** เป็นพระราชบัญญัติของไทยที่เสนอให้รวมระบบจำหน่ายตั๋วโดยสารของระบบการขนส่งสาธารณะทุกระบบในเขตกรุงเทพมหานครและปริมณฑล ทั้งรถไฟ รถไฟฟ้า รถโดยสารประจำทาง และเรือ เข้าไว้ด้วยกัน

## เบื้องหลัง
กรุงเทพมหานครมีระบบขนส่งสาธารณะที่ดำเนินการโดยหน่วยงานและบริษัทต่าง ๆ ของรัฐ ซึ่งรวมถึง

* รถไฟฟ้าบีทีเอส, รถโดยสารด่วนพิเศษ สายสาทร-ราชพฤกษ์ และสายสีทอง ดำเนินการโดย บมจ. ระบบขนส่งมวลชนกรุงเทพ
* รถไฟฟ้ามหานคร สายสีม่วงและสีน้ำเงิน ดำเนินการโดย บมจ.ทางด่วนและรถไฟฟ้ากรุงเทพ
* รถไฟฟ้ามหานคร สายสีเหลืองและสีชมพู ดำเนินการโดย บริษัท อีสเทิร์น กรุงเทพโมโนเรล จำกัด และบริษัท นอร์ทเทิร์น กรุงเทพโมโนเรล จำกัด (บริษัทในเครือ บีเอสอาร์ คอนโซเชียม)
* รถไฟฟ้าแอร์พอร์ต เรล ลิงก์ ดำเนินการโดย บริษัท เอเชีย เอรา วัน จำกัด
* รถไฟโดยสารประจำทาง (สายเหนือ สายตะวันออกเฉียงเหนือ สายใต้ และสายตะวันออก) และรถไฟสายแม่กลอง ดำเนินการโดยการรถไฟแห่งประเทศไทย
* รถโดยสารประจำทาง—ดำเนินการโดยองค์การขนส่งมวลชนกรุงเทพ (ขสมก.)

ผลก็คือระบบแต่ละระบบจะใช้รูปแบบการชำระเงินที่แตกต่างกัน ความพยายามก่อนหน้านี้แนะนำระบบการชำระเงินขนส่งสาธารณะร่วมกันด้วยบัตรแมงมุม

เมื่อเดือนกันยายน พ.ศ. 2565 สำนักงานนโยบายและแผนการขนส่งและจราจร (สนข.) ได้เสนอร่างพระราชบัญญัติตั๋วร่วม

## เนื้อหาโดยสรุป
เพื่อให้ผู้โดยสารใช้บัตรเดียวเดินทางข้ามระบบขนส่งสาธารณะได้อย่างสะดวก มีมาตรฐานกลาง อัตราค่าโดยสารเป็นธรรม ผู้ให้บริการต้องได้รับใบอนุญาต มีกองทุนสนับสนุนระบบ และรองรับการเปลี่ยนผ่านจากระบบเดิมไปสู่ระบบตั๋วร่วม

## การพิจารณา
### ชั้นสภาผู้แทนราษฎร
สภาผู้แทนราษฎรได้ลงมติเป็นเอกฉันท์ผ่านร่างพระราชบัญญัติการบริหารจัดการระบบตั๋วร่วมในวาระแรก มีการตั้งคณะกรรมาธิการวิสามัญขึ้นเพื่อพิจารณาร่างกฎหมายฉบับดังกล่าว มนพร เจริญศรี รัฐมนตรีช่วยว่าการกระทรวงคมนาคมในขณะนั้นคาดหวังการบังคับใช้พระราชบัญญัติฉบับนี้จะเริ่มได้ในกลางปี พ.ศ. 2568 จากนั้นที่ประชุมได้มีมติเห็นชอบร่างที่คณะกรรมาธิการวิสามัญพิจารณาเสร็จแล้ว

### ชั้นวุฒิสภา
วุฒิสภาได้ลงมติเป็นเอกฉันท์เห็นชอบรับหลักการร่างพระราชบัญญัติการบริหารจัดการระบบตั๋วร่วมในวาระแรก และมีการตั้งคณะกรรมาธิการวิสามัญขึ้นเพื่อพิจารณาร่างกฎหมายฉบับดังกล่าว จากนั้นที่ประชุมได้มีมติเห็นชอบร่างที่คณะกรรมาธิการวิสามัญพิจารณาเสร็จแล้ว ก่อนจะมีมติเห็นชอบร่างที่คณะกรรมาธิการวิสามัญพิจารณาเสร็จแล้ว และส่งร่างกลับคืนสภาผู้แทนราษฎรเพื่อให้นายกรัฐมนตรีนำขึ้นทูลเกล้าฯ ให้ทรงลงพระปรมาภิไธยเพื่อประกาศใช้เป็นกฎหมายต่อไป

### ประกาศใช้
ต่อมาในวันที่ 27 ธันวาคม พ.ศ. 2568 ราชกิจจานุเบกษาได้เผยแพร่ พระราชบัญญัติการบริหารจัดการระบบตั๋วร่วม พ.ศ. 2568 โดยให้มีผลในวันถัดมา

## ข้อสังเกต
พระราชบัญญัติฉบับนี้จะรวบรวมระบบจำหน่ายตั๋วระบบขนส่งสาธารณะของกรุงเทพมหานครไว้ภายใต้แพลตฟอร์มเดียวที่ออกแบบโดยสำนักงานนโยบายและแผนการขนส่งและจราจร วิธีนี้จะช่วยให้ผู้โดยสารสามารถขึ้นระบบต่าง ๆ ได้โดยใช้ตั๋วใบเดียว และยังช่วยลดค่าโดยสารอีกด้วย นโยบายสำคัญของพรรคเพื่อไทย คือ การเก็บค่าโดยสารรถไฟฟ้า 20 บาทตลอดสาย พระราชบัญญัติฉบับดังกล่าวจะจัดตั้งกองทุนส่งเสริมระบบตั๋วร่วมเพื่อชดเชยรายได้ที่สูญเสียไปให้กับผู้ประกอบการเอกชน

## ดูเพิ่ม
* การขนส่งในกรุงเทพมหานคร
* บัตรแมงมุม

## อ้างอิง

การบริหารจัดการระบบตั๋วร่วม
หมวดหมู่:การขนส่งในประเทศไทย
การบริหารจัดการระบบตั๋วร่วม
วังอ็อด

**วังอ็อด อ็อกกัย** (, ออกเสียง: ; เกิด  17 กุมภาพันธ์ หรือ 6 มีนาคม 1919) หรือ **มารียา อ็อกกัย** () เป็นช่างสักจากหมู่บ้านบุสกาลัน (Buscalan) ในติงลายัน จังหวัดกาลีงา ประเทศฟิลิปปินส์ เธอมักได้รับการกล่าวถึงว่าเป๋น *[[mambabatok|มัมบาบาต็อก]]* (ช่างสักแบบกาลีงาดั้งเดิม) คนสุดท้าย หรือที่อายุมากที่สุด เธอเป็นกลุ่มชนชาวบุตบุต ส่วนหนึ่งของกลุ่มชาติพันธุ์กาลีงา รวมถึงเป็นผู้อาวุโสประจำหมู่บ้านที่ได้รับการเคารพสูง เธอยังมีความสามารถนอกจากการสัก เช่น เป่าขลุ่ยทางจมูก

เธอเริ่มทำงานสักตั้งแต่อายุ 11 โดยสักให้กับนักล่าหัวและสตรีชาวบุตบุต โดยตามธรรมเนียมแล้ว นักรบชาวบุตบุตจะได้รอยสักจากผลงานในสนามรบ หลังการสู้รบระหว่างเผ่าในแถบกาลีงาหมดไป วังอ็อดยังคงทำงานสักแบบดั้งเดิมให้กับนักท่องเที่ยวที่เดินทางมายังหมู่บ้านบุสกาลันของเธอ หมึกสำหรับงานสักของเธอนั้นทำมาจากวัตถุดิบพื้นถิ่น โดยทั่วไปประกอบด้วยน้ำผสมกับถ่านฟืน สำหรับไม้สักใช้หนามจากต้นส้มมะปี๊ดหรือส้มโอ เทคนิกการสักแบบนี้มีอายุนับพันปีและถือว่าเจ็บมากกว่าการสักแบบร่วมสมัยที่ใช้ในปัจจุบัน การออกแบบรอยสักของเธอใช้รูปร่างจากธรรมชาติและรูเรขาคณิตอย่างง่าย รอยสักลายเซ็น (signature tattoo) ของเธอมีอยู่หลายลาย แต่ตั้งแต่ปี 2017 เรื่อยมา รอยสักลายเซ็นของเธอเป็นรูปจุดสามจุด แทนตัวเธอและคนรอบข้างอีกสองคน เป็นภาพแทนการส่งต่อศิลปะการสักจากรุ่นหนึ่งไปยังอีกรุ่น

เธอสามารถสื่อสารโดยใช้ภาษากาลีงาซึ่งเป็นภาษาถิ่นของเธอ และภาษาอีโลกัน ซึ่งเป็นหนึ่งในภาษากลางของเกาะลูซอนตอนเหนือเท่านั้น เธอไม่สามารถสื่อสารภาษาตากาล็อกหรืออังกฤษได้

ในเดือนเมษายน 2023 วังอ็อดซึ่งในเวลานั้นมีอายุ 106 ปี ปรากฏตัวบนปกนิตยสาร *โว้กฟิลิปปินส์* (Vogue Philippines) ในฉบับความงาม ถือเป็นบุคคลที่มีอายุมากที่สุดที่ยังมีชีวิตอยู่ที่ได้ปรากฏบนปกนิตยสารในเครือ ''โว้ก''

## อ้างอิง

หมวดหมู่:ชาวฟิลิปปินส์
หมวดหมู่:ช่างสักลาย
มารีอัม เชงเกลีอา

**มารีอัม เชงเกลีอา** (; เกิด 14 พฤษภาคม ค.ศ. 2002) เป็นนักร้องชาวจอร์เจีย เธอเป็นสมาชิกวงมิกซ์ทูรา และจะเป็นตัวแทนของจอร์เจียในการประกวดเพลงยูโรวิชันปี 2025 ด้วยเพลง "ฟรีดอม"

## ชีวิตช่วงต้น
เชงเกลีอาเกิดเมื่อวันที่ 14 พฤษภาคม ค.ศ. 2002 ที่ซาเมเกรลอ ประเทศจอร์เจียแต่เธอเติบโตที่ทบิลีซี เมืองหลวงของประเทศ จนกระทั่งครอบครัวของเธอย้ายไปยังซุกดีดีเมื่อเธออายุได 10 ขวบ เธอเติบโตมาในครอบครัวนักดนตรี เธอได้รู้จักดนตรีและเริ่มสนใจการร้องเพลงและการแสดงตั้งแต่สมัยเด็กๆ เชงเกลีอาเข้าศึกษาที่โรงเรียนสอนดนตรีแห่งรัฐทบิลีซีซึ่งเธอได้ศึกษาด้านการร้องเพลงและทฤษฎีดนตรี ในช่วงแรกเธอมีอิทธิพลทางดนตรีในแนวเพลงต่าง ๆ เช่น ป็อป โซล และแจ๊ส

## อาชีพ
ในปี 2018 เชงเกลีอาได้รับการยอมรับในระดับประเทศในฐานะผู้เข้ารอบรองชนะเลิศในรายการ เอ็กซ์แฟกเตอร์จอร์เจีย หนึ่งปีต่อมา เธอได้อันดับที่หกในการแข่งขัน *จอร์เจียนไอดอล* ซึ่งคัดเลือกตัวแทนของจอร์เจียสำหรับการประกวดเพลงยูโรวิชันปี 2020 ที่ถูกยกเลิกไปในที่สุด ในปี 2021 เธอเข้าถึงรอบรองชนะเลิศของเดอะวอยซ์จอร์เจีย และในปี 2025 เธอได้รับรางวัลรองชนะเลิศอันดับที่ 1 ในการแข่งขัน *เซกวาเวนวาร์สควาเวบี* รายการในเครือของแดนซิงวิธเดอะสตาร์ส

เมื่อวันที่ 14 มีนาคม ค.ศ. 2025 สถานีโทรทัศน์สาธารณะจอร์เจียได้ประกาศให้เชงเกลีอาเป็นตัวแทนของจอร์เจียในการประกวดเพลงยูโรวิชันปี 2025 ด้วยเพลง "ฟรีดอม"

## ข้อวิจารณ์
เชงเกลีอาถูกวิพากษ์วิจารณ์ว่าเป็นผู้สนับสนุนพรรคฝันจอร์เจียอย่างเปิดเผยและเข้าร่วมกิจกรรมที่สนับสนุนพวกเขา เธอกล่าวว่าการเข้าร่วมกิจกรรมครั้งนี้เป็นการเผยแผ่ข้อความหลักของเธอ ซึ่งก็คือสันติภาพ

## ผลงานเพลง
### ซิงเกิล

## อ้างอิง

หมวดหมู่:ศิลปินชาวจอร์เจีย
หมวดหมู่:บุคคลที่เกิดในปี พ.ศ. 2545
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดเพลงยูโรวิชันปี 2025
เดซี ไวติลิงกัม

**เดซี ไวติลิงกัม** (อักษรโรมัน: Daisy Vaithilingam; 1925 - 6 สิงหาคม 2014) เป็นนักสังคมสงเคราะห์ชาวสิงคโปร์ มีบทบาทในการก่อตั้งระบบอุปถัมภ์เด็กและสติปัญญาบกพร่องในประเทศสิงคโปร์ เธอเป็นหนึ่งในผู้ร่วมก่อตั้งองค์การที่ต่อมามีชื่อว่า MINDS

## ชีวประวัติ
ไวติลิงกัมเกิดที่เมืองปีนังในปี 1925 เป็นลูกคนสุดท้องจากสี่คน มารดาเป็นพยาบาล และพ่อเลี้ยงเป็นแพทย์ ทั้งคู่มีอุดมการณ์ในการช่วยเหลือผู้อื่น ไวติลิงกัมเข้าศึกษาในโรงเรียนสตรีเมธอดิสต์ในสิงคโปร์ และจบการศึกษาศิลปศาสตรบัณฑิตจากมหาวิทยาลัยแห่งชาติสิงคโปร์ (NUS) ในปี 1950

เธอเริ่มต้นทำงานในโรงพยาบาลกลางสิงคโปร์ในปี 1952 และในปี 1955 ได้รับตำแหน่งหัวหน้านักสังคมสงเคราะห์โรงพยาบาล (Medical Social Workers; MSW) (ตำแหน่งหัวหน้านี้มีอีกชื่อคือ Senior Almoner) ซึ่งมีภาระรับผิดชอบนักสังคมสงเคราะห์โรงพยาบาลทั้งประเทศ ไม่นานหลังได้รับตำแหน่ง เธอจัดตั้งแผนการดูแลอุปถัมภ์เด็กและเยาวชนที่โรงพยาบาลวูดบริดจ์ (ปัจจุบันคือสถาบันสุขภาพจิต) และจากการพบว่าเด็กสติปัญญาบกพร่อง (ID) จำนวนมากถูกทิ้งไว้ในโรงพยาบาล เธอได้ร่วมก่อตั้งสมาคมเด็กปัญญาอ่อนสิงคโปร์ (Singapore Association for Retarded Children; SARC, ปัจจุบันคือ MINDS) ในปี 1962 และโครงการช่วยเหลือทางการเงินแก่ครอบครัวที่มีบุตรมีภาวะบกพร่องทางสติปัญญา

เธอมีบทบาทสำคัญในการจัดตั้งสมาคมนักสังคมสงเคราะห์สิงคโปร์ในปี 1971 และในทศวรรษ 1980 เธอมีส่วนร่วมก่อตั้งแผนกสังคมสงเคราะห์โรงพยาบาล (MSW) ของโรงพยาบาลมหาวิทยาลัยแห่งชาติ รวมถึงสอนบรรยายด้านการสังคมสงเคราะห์ที่ NUS นานสิบห้าปี Vaithilingam was the chair on the first Committee of the Care of the Aged.

ไวติลิงกัมเสียชีวิตหลังจากได้รับการวินิจฉัยโรคมะเร็งเหงือกในปี 2014 ในปีเดียวกันนั้น เธอได้รับการจารึกชื่อในหอเกียรติยศสตรีสิงคโปร์

## อ้างอิง

### บรรณานุกรม
*
ศาลสอบบัญชียุโรป

**ศาลสอบบัญชียุโรป** (, ) เป็นหนึ่งในสถาบันของสหภาพยุโรป มีหน้าที่ตรวจสอบการใช้จ่ายงบประมาณของสหภาพยุโรปให้เป็นไปอย่างถูกต้อง คุ้มค่า และโปร่งใส ก่อตั้งขึ้นในปี 1975 มีสำนักงานใหญ่อยู่ที่ประเทศลักเซมเบิร์ก

ศาลสอบบัญชียุโรปมีเจ้าหน้าที่ซึ่งเป็นผู้สอบบัญชีทำงานอยู่กว่า 800 คน แต่ในจำนวนนี้มีเพียง 27 คนที่ดำรงตำแหน่งเป็นตุลาการศาลสอบบัญชี (หนึ่งคนจากหนึ่งประเทศสมาชิก) ดำรงตำแหน่งวาระละหกปีโดยความเห็นชอบจากรัฐสภายุโรป หน้าที่ของศาลสอบบัญชียุโรปคือการตรวจสอบรายรับและรายจ่ายของทุกองค์กรของสหภาพยุโรป รวมถึงให้คำแนะนำเพื่อปรับปรุงการบริหารงบประมาณ นอกจากนี้ ยังมีหน้าที่รายงานต่อรัฐสภายุโรปเกี่ยวกับการใช้เงินของสหภาพยุโรป เพื่อให้แน่ใจว่าผู้เสียภาษีได้รับผลประโยชน์สูงสุด

ศาลสอบบัญชียุโรปไม่มีอำนาจทางกฎหมายในเชิงลงโทษ แต่การออกรายงานและข้อเสนอแนะของศาลมีอิทธิพลต่อการตัดสินใจของหน่วยงานในสหภาพยุโรป 

## อ้างอิง

หมวดหมู่:กฎหมายสหภาพยุโรป
หมวดหมู่:การตรวจเงินแผ่นดิน
ตาตียานา วีเวียน

**ตาตียานา "ตาตี" วีเวียน** () เป็นนักปกป้องสิทธิมนุษยชนจากสาธารณรัฐแอฟริกากลาง (CAR) เธอเป็นผู้ก่อตั้งและผู้อำนวยการของ ฟามเมซอมแม็กซียงปลุส (Femmes Hommes Action Plus, FHAP) ซึ่งเป็นองค์กรที่มุ่งเน้นช่วยเหลือผู้หญิงและเด็กหญิงที่ประสบกับการกีดกันทางสังคมและได้รับบาดแผลทางจิตใจมากที่สุด

## ชีวิตช่วงต้น
ตาตียานา วีเวียน เติบโตในเขตชานเมืองบังกี มีพี่น้องทั้งหมด 10 คน เป็นหญิง 4 คน และชาย 6 คน เมื่ออายุได้ประมาณ 5 ขวบ พ่อของเธอต้องย้ายไปทำงานในเมืองบาบูอาทางตะวันตกเฉียงเหนือของประเทศ และเธอได้เข้ารับการศึกษาที่นั่นในโรงเรียนคาทอลิก เนื่องจากสถานการณ์ความไม่มั่นคงในสาธารณรัฐแอฟริกากลางในขณะนั้น พ่อแม่ของเธอซึ่งเชื่อในความสำคัญของการศึกษาที่ดี จึงส่งเธอไปศึกษาต่อให้จบในภูมิภาคแอฟริกาตะวันตก

## การเคลื่อนไหวทางสังคม
หลังจากพบปะกับผู้หญิงและเด็กที่ตกเป็นเป้าหมายของกองกำลังลอร์ดรีซิสแตนซ์อาร์มี (, LRA) วิเวียนจึงได้ก่อตั้งองค์กรฟามเมซอมแม็กซียงปลุส (FHAP) ขึ้นในปี ค.ศ. 2011 โดย FHAP มุ่งเน้นที่การช่วยเหลือผู้ที่ไร้ทางสู้ที่สุด เด็กผู้หญิงและหญิงวัยรุ่นที่ถูกผู้อื่นทอดทิ้ง และช่วยให้ผู้หญิงกลับคืนสู่ชุมชนของตนได้อีกครั้ง ซึ่งรวมถึงผู้ที่หลบหนีจาก LRA เมื่อพูดถึง FHAP วีเวียนกล่าวว่า "เราเป็นกระบอกเสียงให้กับผู้ที่ไร้เสียง" องค์กรของเธอเป็นหนึ่งในไม่กี่องค์กรที่ติดตาม บันทึก และรายงานการละเมิดสิทธิมนุษยชนที่กระทำโดยลอร์ดรีซิสแตนซ์อาร์มี ทางภาคตะวันออกของประเทศ นอกจากนี้ FHAP ยังให้การสนับสนุนทางกฎหมายและทางจิตวิทยาแก่เหยื่ออีกด้วย

เธอเผชิญกับปัญหาและความท้าทายมากมายในการบริหารองค์กร FHAP รวมถึงการถูกบังคับให้ปิดสำนักงานในบังกี การปล้นบ้านของเธอโดยใช้อาวุธ รวมถึงการขาดแคลนเงินทุนติดต่อกันเป็นเวลานาน

## ชีวิตส่วนตัว
วิเวียนอาศัยอยู่ในเมืองบังกี "ใกล้กับครอบครัวขยายของเธอ"

## อ้างอิง

หมวดหมู่:นักเคลื่อนไหวเพื่อสิทธิสตรี
หมวดหมู่:สิทธิสตรีในสาธารณรัฐแอฟริกากลาง
หมวดหมู่:นักคตินิยมสิทธิสตรีชาวสาธารณรัฐแอฟริกากลาง
หมวดหมู่:ผู้หญิงสาธารณรัฐแอฟริกากลาง
ชะตาหงส์

**ชะตาหงส์** เป็นละครโทรทัศน์ไทย แนวดราม่า ชีวิต ครอบครัว ผลิตโดย เดอะ วัน เอ็นเตอร์ไพรส์ นำแสดงโดย ธยศทรณ์ ไวยฉัยยา , ณิชา ปิยะวัฒนานนท์ , พิมพ์มาดา บริรักษ์ศุภกร , ดอม เหตระกูล , ลภัสรดา ช่วยเกื้อ , นวพล ภูวดล , จินตหรา สุขพัฒน์ , ทัศน์วรรณ เสนีย์วงศ์ ณ อยุธยา , ทนงศักดิ์ ศุภการ , อำภา ภูษิต ออกอากาศทางช่องวัน 31 ทุกวันจันทร์-ศุกร์ เวลา 19.00 น. (เวลามาตรฐานไทย) เริ่มตอนแรกวันที่ 14 มีนาคม พ.ศ. 2568

## นักแสดง

## การผลิต
ช่องวัน 31 ปล่อยตัวอย่างแรกในงานเปิดตัวออนไลน์ “วันสนั่นจอ 2025” เมื่อวันที่ 17 ตุลาคม พ.ศ. 2567 โดยได้จัดพิธีบวงสรวงขึ้นเพื่อเอาฤกษ์เอาชัยเมื่อวันที่ 27 กุมภาพันธ์ พ.ศ. 2568 ณ แอ็กซ์ สตูดิโอ จังหวัดปทุมธานี

## อ้างอิง

## แหล่งข้อมูลอื่น
* 

หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์แนวชีวิตไทย
หมวดหมู่:ละครโทรทัศน์แนวครอบครัวไทย
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2568
ดยุกลูทวิช วิลเฮ็ล์มในบาวาเรีย (ค.ศ. 1884–1968)

**ดยุกลูทวิช วิลเฮ็ล์มในบาวาเรีย** () ประสูติเมื่อวันที่ 17 มกราคม ค.ศ. 1884 เป็นพระโอรสใน คาร์ล ธีโอดอร์ ดยุกในบาวาเรีย กับ อิงฟังตามารีอา ฌูเซแห่งโปรตุเกส เป็นพระราชนัดดา (หลานตา) ในพระเจ้ามีแกลแห่งโปรตุเกส พระอนุชาในเอลีซาเบ็ทแห่งบาวาเรีย สมเด็จพระราชินีแห่งเบลเยียม พระราชมาตุลา (น้าชาย) ในพระเจ้าเลออปอลที่ 3 แห่งเบลเยียม กับ สมเด็จพระราขินีมารี-โจเซแห่งอิตาลี นอกจากนี้ ทางสายพระโลหิตทางพระมารดา ยังมีความเกี่ยวเนื่องกับ เจ้าหญิงซีตาแห่งบูร์บง-ปาร์มา , แกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์ พระราชสวามีแห่งลักเซมเบิร์ก ซึ่งล้วนแล้วแต่เป็นพระราชนัดดา (หลานตา,ยาย) ใน พระเจ้ามีแกลแห่งโปรตุเกส กับ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทั้งสิ้น ทั้งนี้พระองค์ยังเป็นพระราชภาติยะ (หลานป้าฝ่ายพ่อ) ในจักรพรรดินีเอลีซาเบ็ทแห่งออสเตรีย
## พระประวัติ
พระองค์ประสูติในปี ค.ศ. 1884 พระบิดาคือ คาร์ล ธีโอดอร์ ดยุกในบาวาเรีย พระอนุชาใน จักรพรรดินีเอลีซาเบ็ทแห่งออสเตรีย กับ อิงฟังตามารีอา ฌูเซแห่งโปรตุเกส พระราชธิดาใน พระเจ้ามีแกลแห่งโปรตุเกส โดยภายใต้พระบรมราชโองการใน สมเด็จพระเจ้าเลออปอลที่ 2 แห่งเบลเยียม พระองค์ได้รับพระราชทานเครื่องราชอิสริยาภรณ์แห่งเลออปอล ชั้นมหาปรมาภรณ์ โดยทรงเป็นสมาชิกที่พระชันษาน้อยที่สุดในประวัติศาสตร์ผู้ที่ได้รับเครื่องราชฯ นี้ ด้วยวัยเพียง 14 ปี

## เสกสมรส
พระองค์ทรงเสกสมรสกับเจ้าหญิงเยอรมันนามว่า เจ้าหญิงเอเลโอโนเรอแห่งไซน์-วิทเกินชไตน์-แบร์เลอบวร์ค เมื่อวันที่ 19 มีนาคม ค.ศ. 1917 โดยงานเสกสมรส จัดขึ้น ณ เมืองคร็อยส์ โดยที่ไม่มีพระบุตรร่วมกัน 

หลังจากพระชายาสิ้นพระชนม์ในปี 1965 พระองค์ทรงรับ เจ้าชายมัคส์ ดยุกในบาวาเรีย พระนัดดาใน ดัชเชสมารีอา แกเบรียลในบาวาเรีย ผู้เป็นพระภคินีของพระองค์เอง มาเป็นพระโอรสบุญธรรม

พระองค์สิ้นพระชนม์เมื่อวันที่ 5 พฤศจิกายน ค.ศ. 1968 สิริพระชันษา 84 ปี โดยพระองค์ทรงมีสปา เป็นธุรกิจส่วนพระองค์ ต่อมาได้ดัดแปลงเป็นสถานพยาบาลที่ทันสมัยที่สุดในเมืองในขณะนั้น เมื่อปี พ.ศ. 2500
## บรรณานุกรม

* 

หมวดหมู่:ราชวงศ์วิทเทิลส์บัค
หมวดหมู่:เจ้าชายเยอรมัน
หมวดหมู่:ราชวงศ์เยอรมัน
หมวดหมู่:ดยุกในบาวาเรีย
หมวดหมู่:ดยุกเยอรมัน
คปเปปัง

[thumb|300x300px| คปเปปังที่นำมาผ่าครึ่งแล้วใส่ไส้[อังโกะลงไป]]
**คปเปปัง** () หรือ **ขนมปังม้วนญี่ปุ่น** เป็นขนมปัง ที่มีรูปร่างคล้ายแกนปั่นด้าย มีฐานแบน สามารถถือด้วยมือเดียวได้ ถือเป็นขนมปังชนิดหนึ่งที่มีเอกลักษณ์เฉพาะของญี่ปุ่น

## ความเป็นมา
ที่มาของคำว่า "คปเปะ" ยังไม่เป็นที่ชัดเจน แต่เชื่อกันว่ามาจากคำว่า  ในภาษาฝรั่งเศส แปลว่า "ถูกตัด"

คปเปปังได้รับการคิดค้นขึ้นในช่วงสงครามแปซิฟิกซึ่งเป็นช่วงที่มีการใช้ระบบปันส่วนอาหารหลัก โดยคปเปปัง 1 ชิ้นเทียบเท่ากับอาหาร 1 มื้อต่อคน

## อ้างอิง

หมวดหมู่:ขนมปังญี่ปุ่น
โคโรเนะ

**โคโรเนะ** () หรือ **โครุเนะ** (コルネ) เป็นขนมปังหวานชนิดหนึ่งที่ได้รับการคิดค้นขึ้นในญี่ปุ่น แป้งขนมปังจะถูกห่อเป็นรูปหอยสังข์จากนั้นนำไปอบ แล้วจึงเติมครีม หากเติมครีมช็อกโกแลตจะเรียกว่า **ช็อกโกโคโรเนะ** (チョココロネ) และหากเติมครีมคัสตาร์ดจะเรียกว่า **ครีมโคโรเนะ** (クリームコロネ)

เชื่อกันว่าชื่อนี้มาจาก คำว่า cornet ในภาษาฝรั่งเศส ที่แปลว่า "เขาสัตว์" หรืออาจมาจากคำว่า cornet ในภาษาอังกฤษ ซึ่งหมายถึงเครื่องดนตรีทองเหลือง กล่าวกันว่ามีมาตั้งแต่ยุคเมจิ แต่ยังไม่เป็นที่ทราบแน่ชัดว่าใครเป็นคนคิด

## ลักษณะ
right|thumb|210x210px| โคโรเนะช็อกโกแลต
right|thumb|210x210px| หน้าตัดของโคโรเนะ
ต่างจากขนมปังครีม หรือ ขนมปังช็อกโกแลต ซึ่งอบหลังจากที่ครีมถูกยัดเข้าไปในแป้งแล้ว ครีมที่ใส่ในโคโรเนะจะไม่ได้ถูกอบ ทำให้สามารถเพลิดเพลินกับครีมที่ชุ่มฉ่ำและสดใหม่กว่า

การสร้างโพรงในขนมปังแล้วใส่ครีมลงไปนั้น กล่าวกันว่าเป็นวิธีการทำอาหารแบบญี่ปุ่น ซึ่งต่างไปจากวิธีการทำอาหารแบบตะวันตกที่ต้องนวดครีมลงในขนมปังหรือวางบนแป้งขนมปัง และยังกล่าวกันว่ามีความคล้ายคลึงมันจู

## อ้างอิง

หมวดหมู่:ขนมปังญี่ปุ่น
หมวดหมู่:ขนมปังหวาน
เม็นไตฟร็องส์

**เม็นไตฟร็องส์** (, ) หรือ **เม็นไตโกะฟร็องส์** (明太子フランス) เป็นขนมปังของญี่ปุ่นชนิดหนึ่งที่ทำโดยการทาน้ำปรุงรสที่ทำจากคาราชิเม็นไตโกะ และ เนย ลงบนขนมปังฝรั่งเศส แล้วนำไปอบ

## ลักษณะ
ขนมปังชนิดนี้ทำโดยการทาน้ำปรุงรสที่ทำจากคาราชิเม็นไตโกะ เนย กระเทียม ฯลฯ ลงบนขนมปังฝรั่งเศสแล้วอบในเตาอบ สูตรอื่นใช้มายองเนสเม็นไตโกะซึ่งผสมขึ้นจากคาราชิเม็นไตโกะและมายองเนส มีจำหน่ายตามร้านขนมปัง และ ร้านสะดวกซื้อ ทั่วประเทศญี่ปุ่น

## ประวัติศาสตร์
กระแสความนิยมขนมปังชนิดนี้มีต้นกำเนิดในจังหวัดฟุกุโอกะ ซึ่งขึ้นชื่อเรื่องคาราชิเม็นไตโกะเป็นพิเศษ ร้านเบเกอรี่ชื่อ ฟุรุฟุรุ (フルフル) ซึ่งมีสาขาส่วนใหญ่อยู่ในเมืองฟุกุโอกะ จังหวัดฟุกุโอกะ เป็นจุดเริ่มต้นของกระแสความนิยมนี้ ร้านฟุรุฟุรุได้ทำการจำหน่ายเม็นไตฟร็องส์มาตลอดตั้งแต่ปี 2002

## อ้างอิง

หมวดหมู่:ขนมปังญี่ปุ่น
ดยุกฟรันทซ์ โยเซ็ฟในบาวาเรีย

**ดยุกฟรันทซ์ โยเซ็ฟในบาวาเรีย** () ประสูติเมื่อวันที่ 23 มีนาคม พ.ศ. 2431 เป็นพระโอรสพระองค์เล็กใน คาร์ล ธีโอดอร์ ดยุกในบาวาเรีย กับ อิงฟังตามารีอา ฌูเซแห่งโปรตุเกส เป็นพระราชนัดดา (หลานตา) ในพระเจ้ามีแกลแห่งโปรตุเกส พระอนุชาในเอลีซาเบ็ทแห่งบาวาเรีย สมเด็จพระราชินีแห่งเบลเยียม พระราชมาตุลา (น้าชาย) ในพระเจ้าเลออปอลที่ 3 แห่งเบลเยียม กับ เจ้าหญิงมารี-โจเซแห่งเบลเยียม นอกจากนี้ ทางสายพระโลหิตทางพระมารดา ยังมีความเกี่ยวเนื่องกับ เจ้าหญิงซีตาแห่งบูร์บง-ปาร์มา , แกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์ พระราชสวามีแห่งลักเซมเบิร์ก ซึ่งล้วนแล้วแต่เป็นพระราชนัดดา (หลานตา , ยาย) ใน พระเจ้ามีแกลแห่งโปรตุเกส กับ พระนางอาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทั้งสิ้น ทั้งนี้พระองค์ยังเป็นพระภาติยะ (หลานป้าฝ่ายพ่อ) ในจักรพรรดินีเอลีซาเบ็ทแห่งออสเตรีย
185px|thumb|lift|พระองค์ในปี พ.ศ. 2440
พระองค์รับราบการทหาร ยศร้อยโท โดยมีจักรพรรดิวิลเฮ็ล์มที่ 2 แห่งเยอรมนี เป็นผู้บัญชาการทหารสูงสุด ทั้งนี้ ยังทรงเป็นครูสอนทหารม้า และทรงมีรางวัลมากมายจากการแข่งม้า
## พระองค์ใน[[สหรัฐ]]
ดยุกฟรันทซ์ โยเซ็ฟในบาวาเรีย เสด็จไปยังประเทศสหรัฐ ในปี ค.ศ. 1910 โดยทรงมีพระประสบการณ์ในการล่าหมีกริซลี พระองค์ทรงถูกสื่อในสหรัฐจับคู่ให้กับ อานีตา เดอ บรากังซา ซึ่งเป็นพระชายาใน เจ้าชายมีแกล ดยุกแห่งวีเซว ซึ่งเป็นพระโอรสใย เจ้าชายมีแกล ดยุกแห่งบรากังซา พระมาตุลา (ลุงฝ่ายแม่) ของพระองค์ ซึ่งพระองค์ก็ทรงออกมายอมรับในเรื่องดังกล่าวด้วย ทำให้เรื่องนี้ กลายเป็นที่ซุบซิบนินทาในวงสังคมของอมเริกาสมัยนั้น ต่อมา พระองค์ได้เสด็จไปยังภาคตะวันตก ของอเมริกา ซึ่งต่อมาพระองค์กลายเป็นผู้ที่ชาวอเมริกาฝั่งตะวันออกรู้จักเป็นอย่างดี

พระองค์ทรงดำรงพระชนม์ชีพใน นครนิวยอร์ก ทรงเป็น *เชื้อพระวงศ์ที่ฮอตที่สุด* นับตั้งแต่การเสด็จเยือนสหรัฐ ของเจ้าชายไฮน์ริชแห่งปรัสเซีย (ค.ศ. 1862–1929) พระองค์ทรงโปรดการเสด็จไปไหนมาไหนด้วยลำพัง ไม่โปรดให้มีผู้ติดตาม ทรงดำรงพระชนม์ชีพเช่นพลเมืองอเมริกาทั่วไป ทรงเป็น *เจ้าชายนักประชาธิปไตย* ทรงไม่ยึดติดขนบธรรมเนียมเดิมๆ ทรงเป็นที่รู้จักในหมู่สตรีชั้นสูงในสมัยนั้น และหากพระองค์ทรงมีพระชายาเป็นชาวอเมริกา พระองค์ต้องสละพระอิสริยยศทันที
## พระสถานะส่วนพระองค์
พระองค์ทรงดำรงพระสถานะ **โสด** ตราบจนสิ้นพระชนม์ ทรงมีคู่หมั้น 1 ท่าน คือ อาร์ชดัชเชสเอลีซาเบ็ท ฟรานซิสกา แต่ก็ทรงเลิกรากันไปในเดือนเมษายน ค.ศ. 1912 แม้ว่าจะยังไม่ได้เสกสมรส แต่ด้วยความสัมพันธ์กับแคโรไลน์ "ลิลลี่" สต็อคแฮมเมอร์ พระองค์ทรงเป็นบรรพบุรุษของตระกูลฟอนพล็อตนิตซ์-สต็อคแฮมเมอร์ ซึ่งให้กำเนิดพระทายาทที่โดดเด่นในแวดวงการเมือง การศึกษา และศิลปะ ทรงเป็นพระอัยกา (ปู่) ของนักการเมืองชาวเยอรมัน รูเพิร์ต ฟอน พล็อตนิตซ์ (หรือนามเต็ม คือ ฟรานซ์-โจเซฟ รูเพิร์ต ออตโตมาร์ ฟอน พล็อตนิตซ์-สต็อคแฮมเมอร์) เกิดเมื่อวันที่ 4 กรกฎาคม ค.ศ. 1940 ในเมืองกดัญสก์
## สิ้นพระชนม์
ดยุกฟรันทซ์ โยเซ็ฟในบาวาเรีย สิ้นพระชนม์ด้วยพระโรคโปลิโอ เมื่อวันที่ 23 กันยายน ค.ศ. 1912 สิริพระชันษา 24 ปี โดยในปีนั้น พระบุตรของพระบิดาของพระองค์ (คาร์ล ธีโอดอร์ ดยุกในบาวาเรีย) สิ้นพระชนม์ถึง 3 พระองค์ ได้แก่ ดัชเชสอะมาลีในบาวาเรีย พระภคินีต่างพระชนนี และ ดัชเชสมารีอา แกเบรียลในบาวาเรีย พระภคินีร่วมพระชนนี และ พระองค์เอง
## บรรณานุกรม

* 

หมวดหมู่:ทหารบกชาวเยอรมัน
หมวดหมู่:ราชวงศ์วิทเทิลส์บัค
หมวดหมู่:ทหารชาวเยอรมัน
หมวดหมู่:เจ้าชายเยอรมัน
หมวดหมู่:ราชวงศ์เยอรมัน
หมวดหมู่:ดยุกในบาวาเรีย
หมวดหมู่:ดยุกเยอรมัน
หมวดหมู่:เจ้าหน้าที่ทหารชาวเยอรมัน
Exobasidiomycetes

**Exobasidiomycetes** เป็นชั้นของเห็ดราที่มีความเกี่ยวข้องกับการเจริญเติบโตผิดปกติของเนื้อเยื่อพืช ซึ่งเรียกว่าปุ่มปม (Gall) โดยในชั้นนี้ประกอบด้วย *[[Exobasidium camelliae]]* Shirai (camellia leaf gall) และ *[[Exobasidium vaccinii]]* Erikss (leaf and flower gall) Exobasidiomycetes แบ่งเป็น 8 อันดับ ได้แก่ Ceraceosorales Doassansiales Entylomatales Exobasidiales Georgefischeriales Malasseziales Microstromatales และ Tilletiales สี่ในแปดอันดับประกอบด้วยราเขม่าดำ (smut fungi) และวงศ์ Ceraceosoraceae และ Malasseziaceae ได้รับการรับรองอย่างเป็นทางการในปี ค.ศ. 2009 สำหรับอันดับ Ceraceosorales และ Malasseziales ตามลำดับ

## เชิงอรรถและอ้างอิง

## แหล่งข้อมูลอื่น
* ภาพทางพฤกษศาสตร์ - Exobasidiomycetes

หมวดหมู่:เห็ดรา
หมวดหมู่:เห็ดราปรสิต
อิสลัม มาโกเมดอฟ

**อิสลัม คูร์บาโนวิช มาโกเมดอฟ** (; ); เกิดวันที่ 8 กุมภาพันธ์ ค.ศ. 1991) เป็นนักมวยปล้ำแบบเกรโก-โรมันชาวรัสเซียเชื้อสายดาร์กิน
เขาเป็นผู้ชนะการแข่งขันมวยปล้ำแบบเกรโก-โรมันเยาวชนชิงแชมป์โลก 2 ครั้ง และได้เหรียญทองในการแข่งขันชิงแชมป์มวยปล้ำแบบเกรโก-โรมันของรัสเซีย 2015 เมื่อวันที่ 12 มิถุนายน ค.ศ. 2015 เขาได้เหรียญทองในยูโรเปียนเกมส์ 2015 โดยเอาชนะดีมีตรีย์ ติมแชนกอจากยูเครนในรอบชิงชนะเลิศ ในปีเดียวกันมาโกเมดอฟได้เหรียญทองแดงในการแข่งขันชิงแชมป์มวยปล้ำชิงแชมป์โลก 2015 เขาเข้าแข่งขันในโอลิมปิกฤดูร้อน 2016 แต่ตกรอบ 8 คนสุดท้าย

## อ้างอิง

## แหล่งข้อมูลอื่น
* 

หมวดหมู่:ชาวอวาร์
หมวดหมู่:นักมวยปล้ำชาวรัสเซีย
หมวดหมู่:นักมวยปล้ำจากมาฮัชคาลา
หมวดหมู่:นักมวยปล้ำในยูโรเปียนเกมส์ 2015
หมวดหมู่:นักมวยปล้ำในโอลิมปิกฤดูร้อน 2016
รอย (แก้ความกำกวม)

**รอย** อาจหมายถึง

## ศิลปะและความบันเทิง
* รอย - ซิงเกิลลำดับที่สามของวงดนตรีโปเตโต้

## บุคคล
### ชื่อ
* รอย อิงคไพโรจน์
* รอย คีน
* รอย ลิกเทนสไตน์
* รอย ฮอดจ์สัน
* รอย แคร์รอลล์
* รอย ออร์บิสัน
* รอย โจนส์ จูเนียร์
* รอย ซัลลิแวน
* รอย ครัตเตนเดน
### นามสกุล
* เมานี รอย

## ตัวละครในบันเทิงคดี
* รอย - ตัวละครจากเรื่องพีนัทส์
* รอย (โปเกมอน) - ตัวละครจากเรื่องโปเกมอน
* รอย (ไฟร์เอมเบลม) - ตัวละครจากวิดีโอเกมไฟร์เอมเบลม
* รอย มัสแตง - ตัวละครจากเรื่องแขนกล คนแปรธาตุ
* รอย ฮาร์เปอร์ - ตัวละครจากสำนักพิมพ์หนังสือการ์ตูนของดีซีคอมิกส์
* รอย คุปปะ - ตัวละครจากวิดีโอเกมมาริโอ
* รอย ฟอกเกอร์ - ตัวละครจากเรื่องมาครอส
* รอย วาเลนไทน์ - ตัวละครจากเรื่องเกิดใหม่ทั้งทีก็เป็นสไลม์ไปซะแล้ว

## ดูเพิ่ม
* 
* ลอยด์

หมวดหมู่:หน้าแก้ความกำกวมชื่อสถานที่
หมวดหมู่:หน้าแก้ความกำกวมชื่อบุคคล
หมวดหมู่:ชื่อตัว
หมวดหมู่:ชื่อภาษาตะวันตก
หมวดหมู่:นามสกุล
หมวดหมู่:นามสกุลอังกฤษ
หมวดหมู่:นามสกุลฝรั่งเศส